**HOTĂRÂREA Nr.45**

**din 22 decembrie 2021**

***Privind aprobarea nivelului taxei speciale de salubrizare pentru anul 2022,***

***în*** ***comuna Băla***

Consiliul local al ***comunei Băla***, întrunit în şedinţă ordinară din data de 22 decembrie 2022,

Văzând Referat de aprobare nr.3035 din 07.12.2021 al primarului *comunei Băla*,

Raportul de specialitate nr. 3034 din 07.12.2021 al Compartimentul financiar contabil, impozite şi taxe, achiziţii publice, autorizare şi control activităţi economice, din cadrul aparatului de specialitate al Primarului Comunei Băla precum şi avizul comisiilor de specialitate,

Ţinând cont de prevederile:

- art. 30 din Lege nr. 273/2006 privind finanţele publice locale cu modificările şi completările ulterioare;

- art. 6, alin. 1, lit. „k”, art. 26 alin 1 şi 4 din Legea nr. 101/2006 a serviciului de salubrizare a localităţilor, cu modificările şi completările ulterioare;

- art. 17 alin. 5 lit.”j” din Ordonanța de Urgență nr. 92/2021 privind regimul deșeurilor,

- art. 454 lit.”g” și 484 alin (1)-(3) din Legea nr. 227/2015 privind Codul fiscal, cu modificările şi completările ulterioare;

- art. 8, alin.(3), lit. „j”și “k” din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare;

- art. 9 alin. (1) lit „c” din OUG nr. 196/2005 actualizată, privind Fondul pentru mediu, cu modificările și actualizările ulterioare;

Ţinând cont de prevederile art.7 alin.(13) din Legea nr. 52/2003 privind transparența decizională în administrația publică, republicată,

În considerarea prevederilor art.17 din contractul de asociere încheiat la data de 02.11.2009 de către toate UAT din județ,

 În temeiul  prevederilor art.129 alin.(2) lit.”b” și „d” coroborat cu ale alin.(4), lit.”c” şi ale alin.( 7) lit. „n”  precum şi ale art.139  alin. (1),  coroborat cu alin.(3) lit. „c” din Ordonanța de Urgență nr. 57/2019,  privind Codul  administrativ,

**HOTĂRĂŞTE**

**Art. 1**. Se aprobă nivelul taxei speciale de salubrizare pentru anul 2022, pentru fiecare categorie distinctă de utilizatori, din Comuna Băla, judeţul Mureş incluzând cota aferentă contribuţiilor legale la Fondul de Mediu, după cum urmează:

- Taxa utilizatori casnici din mediul rural: 5,20 lei/pers/luna+TVA (din care componenta județeană 2,44 lei+TVA, componenta locală 2,75 lei+TVA); valoarea totala cu TVA inclus este de 6,18 lei/pers/luna.

· Taxa utilizatori non-casnici: 497,54 lei/tonă+TVA (din care componenta județeană 233,84 lei+TVA, componenta locală 263,70 lei+TVA), valoarea totala cu TVA inclus este de 592,07 lei/tona.

**Art. 2.** Taxa stabilită la art.1 va fi aplicată începând cu data 1 ianuarie 2022.

**Art. 3**. Se mandatează Primarul Unităţii Administrativ Teritoriale Comuna Băla, domnul Ioan HUZA, să voteze în cadrul Adunării Generale a Asociaţiei de Dezvoltare Intercomunitară Ecolect Mureş nivelul taxei de salubrizare pentru anul 2022, aprobat conform art.1 din prezenta hotărâre.

**Art. 4**. Prezenta hotărâre se aduce la cunoştiinţa publică prin publicarea pe site-ul Primariei, se comunică ADI Ecolect Mureş și Instituţiei Prefectului şi Compartimentului Impozite şi taxe locale, care răspunde de aducerea sa la îndeplinire.

**Președinte de ședință Contrasemnează**

**Secretar General al comunei**

**Daniel LAZAR Florin-Grigore Cioloca**

Red./Înt.5 ex.CFG.